b'\n_START_ARTICLE_\nKidatu\n_START_PARAGRAPH_\nKidatu er en by og en krets i det sydlige Tanzania, om lag 30 mil s\xc3\xb8rvest for Dar-es-Salaam_NEWLINE_Kidatu ligger i distriktet Kilombero i regionen Morogoro. Befolkningen er om lag 3\xc2\xa0300 og vikigste n\xc3\xa6ringsvei er dyrking av sukkerr\xc3\xb8r. En av Afrikas st\xc3\xb8rste sukkerplantasjer; Illovo Sugar Plantation ligger i Kidatu._NEWLINE_Kidatu stasjon p\xc3\xa5 TAZARAjernbanen er overgangsstasjon til den tanzanianske jernbanen. En ti mil lang forbindelse til Kilosa p\xc3\xa5 Tanzania Railways ble tatt i bruk i 1997. Denne forbinder de to jernbaner med ulik sporvidde, TAZARa med Kappspor, 1\xc2\xa0067 mm og Tanzanias meterspor._NEWLINE_P\xc3\xa5 1970-tallet ble Rufiji-elven demmet opp og det ble bygget en st\xc3\xb8rre kraftstasjon i Kidatu. Kraftstasjonen som har fire turbiner har en kapasitet p\xc3\xa5 400 MW og forsyner bl.a. Dar-es Salaam med elektrisk kraft. Dam-anlegget og kraftstajonen ble bygget med \xc3\xb8konomisk og teknisk bistand fra Sverige gjennom den svenske u-hjelpen SIDA'